dh-unibe/image-text_koenigsfelden-charters-post-1500 huggingface dataset:
Ich vor Johanne vor Torbˀg hˀn Johannes seligen elichù froͧwe von
Hadstat ✳ tuͦn kunt allen den disen brief sehent oder hoͤrent lesen ✳
daz ich frilich ✳ un̄ unbetwngenlich mine bruͦdˀ hˀn Berhtolt
vō Torbˀg ritter ✳ han gegeben alle die guͤter die hie nah geschribē
stant ✳ daz guͦt ze Morswilr dc da gekoͧfet wart mit mines vatˀ
guͦt vō dē froͧwē vō Gûnterstal ✳ un̄ dc guͦt ze Herenkein dc gekoͧ-
fet wart ✳ von hˀn Arnolt seligen vō Biedertal ✳ un̄ alle die guͤter die
dar zuͦ hoͤrent ✳ daz vergih ich dc ✳ daz min bruͦdˀ dˀ
vor
genante her
Berhtolt ✳ verkoͧfen ✳ un̄ versezzen mag ✳ un̄ tuͦn war er wil ✳
har umbe dc dis war si ✳ so han ich min ingesigel an disen brief
gehenket.